钦定古今图书集成/明伦汇编/氏族典/第051卷 > 《郑樵通志》 > 以国为氏〈周异姓国〉
## 钦定古今图书集成/明伦汇编/氏族典/第051卷 > 《郑樵通志》 > 以国为氏〈周异姓国〉

郳氏、曹姓，即小邾也。邾侠七世孙夷父颜，有功于周，
次子友父别封附庸为小邾国以居郳，故又称郳国。
今沂州滕县东南郳城是也。《乐史》云：“郳城在承县。”或
云：邾武公封次子于郳，是为小邾。后失国，子孙为郳
氏。

骊氏《左传》骊戎国之后，在昭应县。按昭应县古新丰
县，唐改昭应，宋大中祥符改临潼，县东二十四里有
骊戎故城。